Legal Document

Category: 43

Text:
33. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ. Οίκ. Ε4/6870/Φ.40 της 30 Δεκ. 1981/19 Ιαν. 1982 (ΦΕΚ Β΄  16) Ρύθμιση εξαγωγής εμπορευμάτων. Έχοντας υπόψη: 1.Τις διατάξεις του Νόμ. 936/79 «περί τροποποιήσεως και συμπληρώσεως των περί εξωτερικού εμπορίου διατάξεων». 2.Τις διατάξεις του Νόμ. 400/76 «περί Υπουργικού Συμβουλίου και Υπουργείων». 3.Τις διατάξεις του Π.Δ. 607/76 «περί Οργανισμού του Υπουργείου Εμπορίου». 4.Τη Συνθήκη προσχωρήσεως της Ελλάδος στις Ευρωπαϊκές Κοινότητες που κυρώθηκε με το Νόμ. 945/79. 5.Την απόφασή μας αριθ. Ε4/10110/80 «περί ρυθμίσεως εξαγωγής εμπορευμάτων» όπως συμπληρώθηκε μεταγενέστερα. 6.Το Π.Δ. 67/30.1.81 «περί προστασίας της αυτοφυούς χλωρίδος και άγριας πανίδος και καθορισμού διαδικασίας συντονισμού και Ελέγχου της Ερεύνης επ’ αυτών». 7.Τον Κανονισμό ΕΟΚ αριθ. 3568/81 του Συμβουλίου «περί του καθεστώτος εξαγωγής ορισμένων απορριμμάτων και θραυσμάτων μη σιδηρούχων μετάλλων», αποφασίζουμε: Συμπληρώνοντας την ανωτέρω απόφασή μας αριθ. Ε4/10110/80 ορίζουμε ότι οι εξαγωγές: 1)Προς κάθε χώρα χελωνών δασμ. κλάσεως 01.06Γ, βατράχων κάθε είδους νωπών και κατεψυγμένων ή μερών αυτών δασμ. κλ. 01.06Γ και νωπών σαλιγκαριών δασμ. κλάσεως 03.03ΒΙΙΙ. 2)Προς τρίτες χώρες (εκτός ΕΟΚ) τεφρών και υπολειμμάτων χαλκού και των κραμάτων του δασμ. κλ. 26,03, απορριμμάτων και θραυσμάτων χαλκού και των κραμάτων του δασμ. κλ. 74.01Δ, απορριμμάτων και θραυσμάτων αργιλίου δασμ. κλ. 76.01Β και απορριμμάτων και θραυσμάτων μολύβδου δασμ. κλ. 78.01Β από 1.1.1982 έως 31.12.1982, και 3)Προς τρίτες χώρες βαμβακόπιττας δασμ. κλ. 23.04Β, θα πραγματοποιούνται κατόπιν προηγουμένης θεωρήσεως από την Τράπεζα της Ελλάδος της σχετικής Δηλώσεως-Τιμολογίου Εξαγωγής κατά την προβλεπόμενη από την ανωτέρω απόφασή μας διαδικασία για τα προϊόντα εκείνα που περιλαμβάνονται στο συνημμένο στην απόφαση Παράρτημα των ειδών που η εξαγωγή του προς τρίτες χώρες τελεί υπό επίβλεψη. (Αντί για τις σελ. 264,25-264,28) Σελ. 264,25(α) Τεύχος Θ123-Σελ. 45 - 738 Οργάνωση εξωτερικού εμπορίου 11.Ζ.β.30-33 - 739 11.Ζ.β.33 Οργάνωση εξωτερικού εμπορίου